Φρανσουά-Ωγκύστ Μπιάρ

Ο **Φρανσουά-Ωγκύστ Μπιάρ** (γαλλικά: François-Auguste Biard), 1799 - 1882, ήταν Γάλλος ζωγράφος, γνωστός για τα περιπετειώδη ταξίδια του και τα έργα που απεικονίζουν τις εμπειρίες του.

## Βιογραφικά στοιχεία
Ο Φρανσουά-Ωγκύστ Μπιάρ γεννήθηκε στις 29 Ιουνίου 1799 στη Λυών με όνομα Φρανσουά-Τερέζ Μπιάρ. Αν και αρχικά προορίζονταν να ενταχθεί στον κλήρο, πέρασε τον περισσότερο χρόνο του μαθαίνοντας να ζωγραφίζει, ξεκινώντας από ένα εργοστάσιο ταπετσαρίας στη Λυών. Τελικά, μπόρεσε να παρακολουθήσει τη Σχολή Καλών Τεχνών της Λυών, όπου μαθήτευσε κοντά στον ζωγράφο ιστορικών έργων Πιέρ Ρεβουάλ μέχρι το 1818 και στη συνέχεια κοντά στον Φλερί Φρανσουά Ρισάρ. Ωστόσο, οι σπουδές του δεν ήταν συστηματικές και πολλά έμαθε μόνος του, έτσι συχνά αναφέρεται ως «αυτοδίδακτος».

Ταξίδεψε στην Ιταλία, την Ελλάδα και τη Μέση Ανατολή. Η πρώτη του υποβολή έργου στο Σαλόν του 1824 έγινε δεκτή. Την ίδια χρονιά, η Αρχιεπισκοπή παρήγγειλε τέσσερις πίνακες σε πρώην μαθητές του Ρεβουάλ, συμπεριλαμβανομένου του Μπιάρ. Το 1827 ταξίδεψε ξανά, επισκεπτόμενος τη Μάλτα, την Κύπρο και την Αίγυπτο. Κατά την Ιουλιανή μοναρχία είχε την υποστήριξη της κυβέρνησης, η οποία απέκτησε αρκετά από τα έργα του. Το 1838 παρασημοφορήθηκε με το παράσημο της Λεγεώνας της Τιμής.

Το 1839, συμμετείχε σε επιστημονική αποστολή, που έφθασε στη Σπιτσβέργη και τη Σουηδική Λαπωνία. Μαζί του ήταν η αρραβωνιαστικιά του, η συγγραφέας Λεονί ντ'Ωνέ, η οποία δημοσίευσε μια αφήγηση του ταξιδιού το 1854, με τίτλο *Ταξίδι μιας γυναίκας στη [[Σπιτσβέργη]]*. Τα σκίτσα του χρησίμευσαν ως έμπνευση για τέσσερις μεγάλους πίνακες για το Εθνικό Μουσείο Φυσικής Ιστορίας.

Το 1840 παντρεύτηκε τη Λεονί, η οποία τρία χρόνια αργότερα έγινε ερωμένη του Βικτώρ Ουγκώ. Το 1845, συνελήφθησαν για μοιχεία σε ξενοδοχείο, αλλά ο Ουγκώ αφέθηκε ελεύθερος αφού επικαλέστηκε το απαραβίαστό του ως βουλευτής. Η Λεονί εξέτισε ποινή δύο μηνών στη φυλακή Σαιν-Λαζάρ και τέθηκε υπό κράτηση σε μοναστήρι. Ο γάμος ακυρώθηκε το 1855.
[αριστερά|μικρογραφία|250x250εσ|''Η Διακήρυξη της κατάργησης της δουλείας στις γαλλικές αποικίες, 27 Απριλίου 1848'' (1848-1849), [Ανάκτορο των Βερσαλλιών|Βερσαλλίες]]
Γύρω στο 1858, πέρασε δύο χρόνια στη Βραζιλία, όπου εργάστηκε στην αυλή του αυτοκράτορα Πέτρου Β΄. Χρησιμοποιώντας το Ρίο ντε Τζανέιρο ως βάση, έκανε πολλές εκδρομές στην ύπαιθρο και στον Αμαζόνιο, όπου ήταν ένας από τους πρώτους ζωγράφους που απεικόνισε τους αυτόχθονες πληθυσμούς. Του προσφέρθηκε θέση διδασκαλίας στην Αυτοκρατορική Ακαδημία Καλών Τεχνών, αλλά αρνήθηκε. Πριν επιστρέψει στη Γαλλία, παρέκαμψε τη Βόρεια Αμερική όπου απεικόνισε τοπία. Γνωστοί είναι μερικοί πίνακές του με σκηνές που απεικονίζουν τη σκλαβιά. Το 1862, η αφήγηση του για τα ταξίδια του στη Βραζιλία, με 180 γκραβούρες, δημοσιεύτηκε με τον τίτλο *Δύο χρόνια στη Βραζιλία*.

Ο Μπιάρ φιλοτέχνησε επίσης προσωπογραφίες, καθώς και πίνακες με γραφικές καθημερινές σκηνές με πολύ χιούμορ, σε ύφος πολύ διαφορετικό από τα ταξιδιωτικά έργα του. Οι πίνακές του ήταν δημοφιλείς στο κοινό και εξέθετε συχνά στα Σαλόν, αν και μερικές φορές δεχόταν κριτική για την εισαγωγή κωμικών στοιχείων σε κατά τα άλλα σοβαρούς πίνακες.

Πέθανε στις 20 Ιουνίου 1882 στο Σαμουά-συρ-Σεν, κοντά στο Παρίσι.

## Επιλογή έργων

Αρχείο:Biard-FightingPolar Bears.jpg|*Πάλη ενάντια στις πολικές αρκούδες* (1839), Τρούμσε στο Μουσείο Καλών Τεχνών.
Αρχείο:Magdalena Bay.jpg|*Κόλπος Μαγκνταλένα*. Άποψη βόρεια της *[[Σπιτσβέργη]]ς*. (1840), Παρίσι, Μουσείο του Λούβρου.
Αρχείο:François-Auguste Biard - Le Duc d'Orléans descendant le grand rapide de l'Eijanpaikka.jpg|*Ο [[Λουδοβίκος Φίλιππος της Γαλλίας|δούκας της Ορλεάνης]] κατεβαίνοντας την αυγή τα ορμητικά νερά του ποταμού Μουόνιο ([[Λαπωνία]]), Αύγουστος 1795* (1840), Βερσαλλίες
Αρχείο:'The Bear Hunters' by François-Auguste Biard, 1852.jpg|*Οι Κυνηγοί αρκούδας*, (1852), Κλίβελαντ
Αρχείο:The Slave Trade by Auguste Francois Biard.jpg|*Σκλαβοπάζαρο στη δυτική ακτή της Αφρικής*, (1840)
Αρχείο:François Auguste Biard - Amazonian Indians Worshiping the Sun God - Google Art Project.jpg|*Ινδιάνοι του Αμαζονίου που λατρεύουν τον Θεό Ήλιο* (περ. 1860)
Αρχείο:Biard Louis Philippe chez les Lapons 1840.jpg|*Ο [[Λουδοβίκος Φίλιππος της Γαλλίας|Λουδοβίκος Φίλιππος]] στους [[Σαάμι|Λάπωνες]]* (1840) Βερσαλλίες
Αρχείο:Francois-Auguste Biard - Sur le pont lors d'une bataille navale.jpg|*Στο κατάστρωμα κατά τη διάρκεια ναυμαχίας*, (1855) Ναυτικό μουσείο Αγίας Πετρούπολης
Αρχείο:François-Auguste Biard - Odalisque éventées par ses esclaves.jpg|*[[Οδαλίσκη]] και σκλάβες*
Αρχείο:François-Auguste Biard - Le roi fou ou la folie de Charles VI.jpg|*Ο τρελός βασιλιάς ή η τρέλα του [[Κάρολος ΣΤ΄ της Γαλλίας|Καρόλου ΣΤ΄]]*, (1839) Εξορκισμός του Καρόλου ΣΤ΄ από δύο μοναχούς.
Αρχείο:Francois-Auguste Biard - Dans le jardin.jpg|*Στον κήπο*
Αρχείο:Francois-Auguste Biard - La Poste Restante.jpg|*Στο Ταχυδρομείο* 


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 19ου αιώνα
Κατηγορία:Ρομαντικοί ζωγράφοι